גיל נויוביץ'

גיל נויוביץ' (נולד ב-1 בספטמבר 2001) הוא כדורסלן ישראלי, המשחק בעמדת הרכז בקבוצת הפועל רמת-גן גבעתיים מהליגה הלאומית, בה הוא מכהן כקפטן הקבוצה.

ביוגרפיה 
נויוביץ' נולד וגדל בעיר הוד השרון, ולמד בבית הספר תיכון הדרים בעיר.

קריירה 
החל לשחק מגיל צעיר במועדון הכדורסל מכבי הוד השרון.

בשנת 2017, בהיותו תלמיד כיתה י"א, הוביל במפתיע את נבחרת תיכון הדרים לעלייה ראשונה בתולדותיה לליגת העל לתיכונים,
לאחר זכייה בטורניר מוקדמות האליפות הארצית לתיכונים בגליל, ונבחר לחמישיית הטורניר. נבחרת הדרים המשיכה עד לשלב רבע גמר ליגת העל, בו הודחה על ידי נבחרת בית הספר הריאלי.

בין השנים 2018-2020, שיחק בקבוצת מכבי סנו הוד השרון בליגה הלאומית.

לקראת עונת 2020/2021, חתם לעונה בקבוצת הפועל רמת גן גבעתיים. באותה עונה התברג ברוטציה הקבוצתית, זכה למחמאות על משחק ההגנה הקשוח שלו, ואף נבחר לשחקן המחזור ה-24 בליגה הלאומית. את העונה סיים בממוצעים של 4.5 נקודות, 3.5 ריבאונדים ו-1.2 חטיפות למשחק.

בסיום העונה זומן לנבחרת העתודה של ישראל בכדורסל.

לקראת עונת 2021/2022, האריך את חוזהו לעונה נוספת בשורות הפועל רמת גן גבעתיים, ומונה לקפטן הקבוצה.

לקראת עונת 2022/2023, האריך את חוזהו לעונה נוספת בשורות הפועל רמת גן-גבעתיים והמשיך בעונה שנייה ברציפות כקפטן הקבוצה ועונה שלישית במועדון.

קישורים חיצוניים
 השחקן, באתר איגוד הכדורסל בישראל
 
 

כדורסלנים ישראלים
כדורסלני הפועל רמת גן
כדורסלני מכבי הוד השרון
בוגרי תיכון הדרים
הוד השרון: כדורסלנים
ישראלים שנולדו ב-2001